
Comisia pentru cultură, arte, 
mijloace de informare în masă 

A M E N D A M E N T E   A D M I S E

la proiectul de Lege privind aprobarea Ordonanţei de urgenţă a Guvernului nr. 16/2003 pentru modificarea şi completarea Legii nr. 182/2000 privind protejarea patrimoniului cultural naţional mobil
Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Articol unic. – Se aprobă Ordonanţa de urgenţă a Guvernului nr. 16/2003 pentru modificarea şi completarea legii nr. 182/2000 privind protejarea patrimoniului cultural naţional mobil.
Articolul unic al Legii se modifică şi va avea următorul cuprins:

Articol unic. – Se aprobă Ordonanţa de urgenţă a Guvernului nr. 16/2003 pentru modificarea şi completarea legii nr. 182/2000 privind protejarea patrimoniului cultural naţional mobil, publicată în Monitorul Oficial al României. Partea I, nr. 232 din 5 aprilie 2003, cu următoarele modificări şi completări:

(Amendament propus de Comisie)
Din motive de tehnică legislativă.



2. 
Art. I. …

2. Articolul 3 se modifică şi va avea următorul cuprins: 

„Art. 3. – Patrimoniul cultural naţional cuprinde: 

1. Bunuri arheologice şi istoric-documentare de valoare excepţională, cum sunt: 

a) descoperirile arheologice terestre şi subacvatice, unelte, ceramică, inscripţii, monede, sigilii, bijuterii, piese de vestimentaţie şi harnaşament, arme, însemne funerare; 

b) elemente provenite din dezmembrarea monumentelor istorice; 

c) mărturii materiale şi documentare privind istoria politică, economică, socială, militară, religioasă, ştiinţifică, artistică, sportivă sau din alte domenii; 

d) manuscrise, incunabule, cărţi rare şi cărţi vechi, cărţi cu valoare bibliofilă; 

e) documente şi tipărituri de interes special: documente de arhivă, hărţi şi alte materiale cartografice; 

f) obiecte cu valoare memorialistică; 

g) obiecte şi documente cu valoare numismatică, filatelică, heraldică: monede, medalii, ponduri, decoraţii, insigne, sigilii, brevete, mărci poştale, drapele şi stindarde; 

h) piese epigrafice; 

i) fotografii, clişee fotografice, filme, înregistrări audio şi video; 

j) instrumente muzicale; 

k) uniforme militare şi accesorii ale acestora; 

l) obiecte cu valoare tehnică; 

m) alte bunuri din această categorie. 

2. Bunuri cu semnificaţie artistică, de valoare excepţională, cum sunt: 

a) opere de artă plastică: pictură, sculptură, desen, gravură, fotografie şi altele; 

b) opere de artă decorativă şi aplicată din sticlă, ceramică, metal, lemn, textile şi alte materiale, podoabe; 

c) obiecte de cult: icoane, broderii, orfevrărie, mobilier şi altele; 

d) proiecte şi prototipuri de design; 

e) materialele primare ale filmelor artistice, documentare şi de animaţie; 

f) alte bunuri din această categorie. 

3. Bunuri cu semnificaţie etnografică, de valoare excepţională, cum sunt: 

a) unelte, obiecte de uz casnic şi gospodăresc; 

b) piese de mobilier; 

c) ceramică; 

d) textile, piese de port, pielărie; 

e) alte obiecte din metal, lemn, os, piatră, sticlă; 

f) obiecte de cult; 

g) podoabe; 

h) ansambluri de obiecte etnografice; 

i) alte bunuri din această categorie. 

4. Bunuri de importanţă ştiinţifică, de valoare excepţională, cum sunt: 

a) specimene rare şi colecţii de zoologie, botanică, mineralogie şi anatomie; 

b) trofee de vânat; 

c) alte bunuri din această categorie. 

5. Bunuri de importanţă tehnică, de valoare excepţională, cum sunt: 

a) creaţii tehnice unicat; 

b) rarităţi, indiferent de marcă; 

c) prototipurile aparatelor, dispozitivelor şi maşinilor din creaţia curentă; 

d) creaţii tehnice cu valoare memorială; 

e) realizări ale tehnicii populare; 

f) matriţele de compact-discuri şi CD-ROM; 

g) alte bunuri din această categorie.“
La art. I, pct. 2 se modifică şi va avea următorul cuprins:

2. Părţile introductive ale punctelor 1 – 5 din articolul 3 se modifică şi vor avea următorul cuprins: 

„1. Bunuri arheologice şi istoric-documentare de valoare excepţională, precum: 

…

2. Bunuri cu semnificaţie artistică, de valoare excepţională, precum: 

…

3. Bunuri cu semnificaţie etnografică, de valoare excepţională, precum: 

…

4. Bunuri de importanţă ştiinţifică, de valoare excepţională, precum: 

…

5. Bunuri de importanţă tehnică, de valoare excepţională, precum:“ 


Pentru a nu determina modificarea textelor din Legea nr. 182/2000, care au fost, deja, modificate prin Legea nr. 105/2004.

3. 
Art. I. …

3. …

„Art. 4. - …

c) inventarele cultelor religioase şi ale instituţiilor ecleziastice.“
La art. I, pct. 3, litera c) din art. 4 al Legii nr. 182/2000 se modifică şi va avea următorul cuprins:

Art. I. …

3. …

„Art. 4. - …

c) colecţiile cultelor religioase şi ale instituţiilor ecleziastice.“

(Amendament propus de d-nul deputat Kelemen Hunor)
Pentru a conferi mai multă precizie textului.

4. 
______________________________
La art. I, după punctul 15, se introduce un punct nou, 151, cu următorul cuprins:

151. După articolul 40 se introduce un articol nou, articolul 401, care va avea următorul cuprins:

„Art. 401. – (1) Prin derogare de la prevederile art. 38 alin. (2), bunurile clasate, aflate în domeniul privat al statului, respectiv, al judeţelor, municipiilor, oraşelor şi comunelor, pot fi exportate definitiv, numai în cadrul unui schimb de bunuri culturale de aceeaşi importanţă şi semnificaţie culturală, şi numai în cazuri cu totul excepţionale, în care prevalează interesul istoric, ştiinţific sau cultural.

(2) Schimbul prevăzut la alin. (1) este aprobat prin hotărâre a Guvernului, respectiv, a consiliului judeţean sau local, după caz, cu avizul Comisiei Naţionale a Muzeelor şi Colecţiilor.

(3) Bunul cultural obţinut prin schimbul prevăzut la alin. (1) urmează regimul juridic al bunului dat în schimb.“  

(Amendament propus de d-nul deputat Ioan Onisei)
Pentru a stabili condiţiile în care se poate permite exportul definitiv al bunurilor clasate în patrimoniul cultural naţional şi care se află în domeniul privat al statului.

5. 
17. …

Art. 585. – (1) Orice stat membru al Uniunii Europene poate cere statului român, în condiţiile Legii nr. 704/2001 privind asistenţa judiciară internaţională în materie penală, efectuarea de cercetări în vederea descoperirii locului unde se află, precum şi a posesorului sau detentorului unui bun cultural determinat. Cererea trebuie să cuprindă date cu privire la descrierea bunului cultural care face obiectul cererii, precum şi informaţii cu privire la localizarea efectivă sau prezumtivă a bunului cultural. 
La art. I, punctul 17, alin. (1) al art. 585 din Legea nr. 182/2000 se modifică şi va avea următorul cuprins:

„(1) Orice stat membru al Uniunii Europene poate cere statului român, în condiţiile Legii nr. 704/2001 privind asistenţa judiciară internaţională în materie penală, efectuarea de cercetări în vederea descoperirii locului unde se află, precum şi a posesorului sau detentorului unui bun cultural determinat. Cererea trebuie să cuprindă date cu privire la identificarea şi descrierea bunului cultural care face obiectul solicitării, precum şi informaţii cu privire la localizarea efectivă sau prezumtivă a acestuia.“
(Amendament propus de Comisie)
Pentru a da un plus de rigoare prevederilor alineatului.

